東川路 (廣州)

東川路係中國廣東廣州嘅南北走向馬路，喺越秀區。南邊從白雲路同埋東湖西路嘅交界開始，一直向北去到中山三路同埋中山二路嘅交界嗰頭。

概要 
全長610米，闊15米，雙向4車道。

史 
呢條馬路喺清朝嗰陣，係廣州城大東門出面嘅一條石板路仔。不過到咗1958年嗰陣，廣州市政府就將呢條馬路整闊咗，由於呢條馬路喺廣州市區嘅東邊，而且南邊嘅一帶嗌咗「龍口」呢隻名嘅，所以就改咗嗌「東川路」呢隻名。

經過嘅道路 
條路順序從南到北排，加粗嘅字係主幹道：
 白雲路、東湖西路
 東華西路、東華東路
 中山三路、中山二路

特色
呢條馬路兩邊嘅商業都比較發達，由於馬路嘅附近有地王廣場、流行前綫、東川運動名店城、中華廣場、廣東省人民體育場呢啲建築響度，所以呢笪地重係啲後生仔成日去shopping嘅一笪地。

廣州道路
越秀區道路